# Prosjektbeskrivelse for hovedsøknad til Grønn plattform 2022

Prosjektbeskrivelsen kan maksimalt være på 15 sider. Sideformatet skal være A4 med 2 cm marger, 11 pkt. skrift (Arial, Calibri eller Times New Roman) og enkel linjeavstand. For eventuell figurtekst kan skriftstørrelse 9 benyttes.

|  |  |
| --- | --- |
| Legg inn prosjektnummer for den obligatoriske skissen som dette prosjektet tar utgangspunkt i |  |

## Generell informasjon

|  |  |
| --- | --- |
| *Prosjekttittel:* |  |
| *Prosjektansvarlig organisasjon:* |  |
| *Org nr.:* |  |
| *Prosjektleder:* |  |
| *E-post:* |  |
| *Mobil:* |  |
| *Kort beskrivelse av Grønn Plattform prosjektet som skal utvikles og konsortiet som står bak søknaden.* (Maks 10 linjer. Denne skal kunne offentligjøres dersom prosjektet får innvilget støtte) |

***Malen nedenfor har veiledende tekst som dere bør svare på. Dere skal beholde overskriftene slik de er, og dere skal ikke endre rekkefølgen. Dette er viktig for at de som skal lese prosjektbeskrivelsen finner det de leter etter og kan se alle søknadene i sammenheng.***

***Vi anbefaler at dere setter dere godt inn i utlysningen og vurderingskriteriene som vi vil bruke til å gjøre en vurdering av søknaden. Skriv presist og forståelig også for lesere som ikke har dybdekunnskap om temaet som prosjektet omhandler.***

# 1. Målsetting, nyhetsverdi og FoU-innhold

I denne delen skal dere få frem motivasjon og bakgrunn for prosjektet, og i hvilken grad prosjektet representerer noe ambisiøst og nytt som understøttes av relevante FoU- og innovasjons-aktiviteter.

## 1.1 Målsetting og innovasjon

Her skal dere få frem hvor innovativt og nyskapende prosjektet er sammenlignet med hva som er tilgjengelig i markedet både nasjonalt og internasjonalt. Med innovasjon forstås her verdiskapende fornyelse/nyskaping

* Beskriv motivasjon, bakgrunn, mål for prosjektet og de forventede resultater som kan gi ønsket grønn omstilling
* Beskriv hva som skal utvikles av for eksempel ny teknologi, kunnskap, nye produkter, tjenester, prosesser, verdikjeder eller annet.
* Plasser prosjektet i forhold til allerede eksisterende løsninger. Hva er nytt sammenlignet med det som finnes fra før – nasjonalt og internasjonalt?
* Beskriv og begrunn hvordan prosjektet kan skape nye markedsmuligheter i en nasjonal og internasjonal sammenheng for partnerne i prosjektet.

## 1.2 Forskning og teknologiutvikling

Her skal dere få frem behovet for utvikling av ny kunnskap og teknologi, og vise hvordan dere sikrer at de planlagte FoU-aktivitetene er av høy kvalitet.

* Beskriv hvordan prosjektet tar utgangspunkt i relevant og oppdatert kunnskap på området og demonstrerer kunnskap om status på forskningsfronten
* Argumenter for hvorfor FoU-aktivitetene er nødvendige for å lykkes med prosjektet som helhet og holder høyt ambisjonsnivå
* Redegjør for hvordan dere sikrer at FoU-aktivitetene holder tilstrekkelig kvalitet og bruker relevant og anerkjent metodikk

# 2. Virkninger og effekter

Her skal dere få frem prosjektresultatenes forventede virkninger og effekter for omstilling til et mer bærekraftig, konkurransedyktig og samfunnsøkonomisk lønnsomt næringsliv.

## 2.1 Verdiskapingspotensial

Verdiskapingspotensialet er uttrykk for de forventede økonomiske gevinstene for partnerne i prosjektet. Potensialet skal vurderes opp mot de samlede kostnadene for prosjektet. Dere skal forutsette at realiseringen blir vellykket i tråd med ambisjonene.

* Beskriv det samlede verdiskapingspotensialet prosjektet vil ha for alle partnerne som er med i prosjektet. Dere skal vurdere potensialet opp mot de samlede kostnadene til dette prosjektet og andre tiltak og investeringer som er nødvendige for å realisere prosjektet, dvs. også utover dette prosjektets varighet og kostnader.
* Fortell kort om hver enkelt partners verdiskapingspotensial. Bedriftene i konsortiet kan bruke vedlegget partneropplysninger eller intensjonsbrevene (LOI) til å utdype.
* Beskriv hvordan prosjektet styrker partnernes grønne omstillingsevne ved utnyttelse av ny kunnskap og kompetanse.
* Beskriv hvilke andre resultater dere forventer for samarbeidspartnerne i prosjektet, for eksempel i form av nye produkter, tjenester, nye nettverk, ny kunnskap og kompetanse og raskere skalering og utnyttelse av prosjektresultater.

## 2.2 Klima- og miljøeffekter

Prinsippene i EU-taksonomien og evt. de mest relevante av FNs bærekraftsmål (nr. 6, 7, 11, 12, 13, 14 og 15) vil danne rammeverk for vurderingene av hvorvidt aktivitetene som gjennomføres og resultatene som produseres i prosjektene har betydelige samfunns-, klima- og miljøeffekter. Et grunnleggende prinsipp er at fremskritt på noen miljøområder ikke må gå på bekostning av, og gi negative effekter, på andre områder.

* Få frem hvordan resultater fra prosjektet vil bidra til å oppfylle EU-taksonomien og/eller relevante bærekraftsmål
* Beskriv hvordan prosjektet vil gi konkrete, tallfestede reduksjoner i klimagassutslipp, økt ressurseffektivitet og samtidig ivareta eller forbedre tilstanden for naturmangfold og miljø

## 2.3 Samfunnsøkonomisk nytteverdi

Samfunnsøkonomisk nytteverdi er et uttrykk for hvilken betydning prosjektet vil ha for samfunnet utover verdiskapingspotensialet for partnerne i prosjektet. Nytteverdien for samfunnet kan variere fra prosjekt til prosjekt, men følgende områder er spesielt aktuelle for Grønn Plattform prosjekter.

* Beskriv hvordan prosjektet kan bidra til nye eller sikre etablerte arbeidsplasser både hos de deltagende bedriftene og i samfunnet for øvrig
* Beskriv og gi estimater for økte eksportinntekter fra nye grønne markeder eller hvor prosjektet kan bidra til at norsk næringsliv tar posisjoner
* Beskriv hvordan prosjektet vil bygge kunnskap, kapasitet og åpent tilgjengelige test- og verifiseringsfasiliteter til nytte for samfunnet generelt knyttet til grønn omstilling

# 3. Gjennomføringsevne

Gjennomføringsevne skal få frem kvaliteten på aktiviteter, planer og tiltak for å sikre en vellykket implementering, samt om samarbeidspartnernes samlede kompetanse og ressurstilgang er tilstrekkelig for å kunne styre, lede og gjennomføre prosjektet i tråd med målsetninger og ambisjoner. Evnen til å realisere planlagt skalering og kommersialisering bør også fremkomme.

### Prosjektplan og hovedaktiviteter

* Utarbeid en prosjektplan med konkrete mål, arbeidspakker og milepæler. Sett inn et Gantt-diagram for å vise prosjektflyten og sammenhengen mellom hovedaktivitetene og milepælene.
* Beskriv hver hovedaktivitet i prosjektet (Skal samsvare med det elektroniske søknadsskjemaet) og inkluder følgende punkter
	+ Tittel på hovedaktiviteten
	+ Formål
	+ Leder for hovedaktiviteten
	+ Delaktivitetene som skal gjennomføres
	+ Forventende leveranser og milepæler

### Organisering og styring

* Få frem hvordan sammensetningen av konsortiet og det planlagte samarbeidet ivaretar helheten og skaper en merverdi, både teknisk, økonomisk, markeds- og kompetansemessig i tråd med målsetningen til prosjektet. Bruk gjerne tabell 1 for å vise hvem som deltar i eller har ansvaret for hvilke aktiviteter i prosjektet.
* Beskriv prosjektets organisering og styringsstruktur. Bruk gjerne en figur.
* Dersom det er planer for bruk av underleverandører i prosjektet som ansees som kritisk for prosjektgjennomføringen kan det omtales her
* Utarbeid en plan for risikohåndtering knyttet til prosjektgjennomføringen inkludert en beskrivelse av eventuelle risikoreduserende tiltak.
* Synliggjør hvordan prosjektet sine ambisjoner om skalering og eksport skal realiseres.

Tabell 1: Rollefordeling (Stryk eller tilføy linjer etter behov)

|  |  |  |
| --- | --- | --- |
| ***Navn på prosjektpartner*** | ***Ansvarlig for hovedaktivitet:*** | ***Deltar også i hovedaktivitet:*** |
|  | (f.eks. H1, H2) | (f.eks. H3, H4) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |